Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi Valsts un pašvaldību institūciju amatpersonu**

**un darbinieku atlīdzības likumā**

***(Nr.97/Lp12)***

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | Pirmā lasījuma redakcija | **Nr.** | **Priekšlikumi**  **(4)** | **Ministru kabineta atzinums** | **Komisijas atzinums** |
|  | Izdarīt Valsts un pašvaldību institūciju amatpersonu un darbinieku atlīdzības likumā (Latvijas Vēstnesis, 2009, 199., 200. nr.; 2010, 12., 66., 99., 174., 206. nr.; 2011, 103., 204. nr.; 2012, 190., 203. nr.; 2013, 51., 191., 232., 234., 252. nr.; 2014, 206., 228. nr.) šādus grozījumus: |  |  |  |  |
| **3.1 pants. Vidējā izpeļņa**  (1) Visos gadījumos, kad amatpersonai (darbiniekam) izmaksājama vidējā izpeļņa, tā aprēķināma no darba samaksas par pēdējiem sešiem kalendāra mēnešiem. Ja amatpersona (darbinieks) pēc iecelšanas amatā (pieņemšanas dienestā, darbā) ir pildījusi amata (dienesta, darba) pienākumus mazāk par sešiem mēnešiem, vidējo izpeļņu aprēķina no darba samaksas par periodu, kurā amatpersona (darbinieks) ir pildījusi amata (dienesta, darba) pienākumus. | 1.  3.1pantā:  papildināt pirmo daļu ar trešo teikumu šādā redakcijā:  "Ja amatpersona (darbinieks) ir nodarbināta mazāk par sešiem mēnešiem pēc vismaz 12 mēnešu ilgas attaisnotas prombūtnes, vidējo izpeļņu aprēķina no darba samaksas par periodu, kurā amatpersona (darbinieks) ir pildījusi amata (dienesta, darba) pienākumus."; |  |  |  |  |
| (5) Ja pēdējo sešu mēnešu laikā amatpersona (darbinieks) nav pildījusi amata (dienesta, darba) pienākumus un tai nav izmaksāta darba samaksa, vidējo izpeļņu aprēķina no darba samaksas par amata (dienesta, darba) pienākumu izpildi sešos kalendāra mēnešos pirms šā perioda. | izteikt piekto daļu šādā redakcijā:  "(5) Ja pēdējo sešu vai vairāk mēnešu laikā amatpersona (darbinieks) nav pildījusi amata (dienesta, darba) pienākumus un tai nav izmaksāta darba samaksa, vidējo izpeļņu aprēķina no darba samaksas par amata (dienesta, darba) pienākumu izpildi sešos kalendāra mēnešos pirms šā perioda. Ja darbinieks pirms attaisnotās prombūtnes perioda sākuma ir strādājis mazāk par sešiem mēnešiem, vidējo izpeļņu aprēķina no darba samaksas par periodu, kurā darbinieks ir strādājis."; |  |  |  |  |
| (6) Ja pēdējo 12 mēnešu laikā amatpersona (darbinieks) nav pildījusi amata (dienesta, darba) pienākumus un tai nav aprēķināta darba samaksa, mēneša vidējo izpeļņu pielīdzina spēkā esošajai minimālajai mēneša darba algai. Stundas vidējo izpeļņu pielīdzina minimālajai stundas tarifa likmei. Dienas vidējo izpeļņu aprēķina, stundas vidējo izpeļņu reizinot ar astoņi (normālais dienas darba laiks stundās). | izslēgt sesto daļu; |  |  |  |  |
| (7) Nostrādāto dienu skaitā neietilpst pārejošas darbnespējas dienas, atvaļinājuma dienas, dienas, kad amatpersona (darbinieks) nav pildījusi amata (dienesta, darba) pienākumus šā likuma 3.panta ceturtās daļas 2., 3. un 4.punktā, 26.panta pirmajā daļā, Darba likuma 74.panta pirmajā, otrajā un sestajā daļā vai citos ārējos normatīvajos aktos noteiktos attaisnotas prombūtnes gadījumos, kā arī gadījumos, kas minēti šā likuma 3.panta piektās daļas 6. un 7.punktā. Darba samaksā, no kuras aprēķina vidējo izpeļņu, neieskaita darba devēja izmaksāto slimības naudu, atvaļinājuma apmaksu, atlīdzību šā likuma 3.panta ceturtās daļas 2., 3., 4., 7. un 8.punktā, piektās daļas 6. un 7.punktā, 26.panta pirmajā daļā, Darba likuma 74.panta pirmajā, otrajā un sestajā daļā minētajos gadījumos vai citos ārējos normatīvajos aktos noteiktos attaisnotas prombūtnes gadījumos. | izslēgt septītās daļas pirmajā un otrajā teikumā vārdu "otrajā". |  |  |  |  |
| **4.pants. Mēnešalgas apmēra noteikšanas vispārīgie principi sadalījumā pa amatu grupām**  (11) Sabiedrisko pakalpojumu regulēšanas komisijas amatpersonu (darbinieku) mēnešalgu nosaka, ņemot vērā mēneša vidējās darba samaksas apmēru. |  | **1** | **Deputāts K.Šadurskis**  Papildināt likumprojektu ar pantu šādā redakcijā:  “Izteikt 4.panta vienpadsmito daļu šādā redakcijā:  “(11) Sabiedrisko pakalpojumu regulēšanas komisijas amatpersonu (darbinieku) mēnešalgu nosaka, ņemot vērā elektronisko sakaru un enerģētikas jomā strādājošo atalgojumu.”.” |  |  |
| **13.3 pants. Sabiedrisko pakalpojumu regulēšanas komisijas amatpersonu (darbinieku) mēnešalga**  Sabiedrisko pakalpojumu regulēšanas komisijas amatpersonu (darbinieku) mēnešalgu šīs institūcijas reglamentētajā kārtībā nosaka, ņemot vērā amata vērtību (atbildības līmeni un sarežģītību), konkrētās amatpersonas (darbinieka) individuālās kvalifikācijas un kompetenču novērtējumu, kā arī mēneša vidējās darba samaksas apmēru. Sabiedrisko pakalpojumu regulēšanas komisijas amatpersonu (darbinieku) mēnešalga nedrīkst pārsniegt mēneša vidējās darba samaksas apmēru, kas noapaļots pilnos *euro* un kam piemērots koeficients 4,05. |  | **2** | **Deputāts K.Šadurskis**  Papildināt likumprojektu ar pantu šādā redakcijā:  “Izteikt 13.3 pantu šādā redakcijā:  “**13.3 pants. Sabiedrisko pakalpojumu regulēšanas komisijas amatpersonu (darbinieku) mēnešalga**  Sabiedrisko pakalpojumu regulēšanas komisijas amatpersonu (darbinieku) mēnešalgu šīs institūcijas reglamentētajā kārtībā nosaka, ņemot vērā amata vērtību (atbildības līmeni un sarežģītību), konkrētās amatpersonas (darbinieka) individuālās kvalifikācijas un prasmju novērtējumu, kā arī elektronisko sakaru un enerģētikas jomā strādājošo atalgojumu. Sabiedrisko pakalpojumu regulēšanas komisijas amatpersonu (darbinieku) mēnešalga nedrīkst pārsniegt vidējo aritmētisko apmēru no Centrālās statistikas pārvaldes oficiālajā statistikas paziņojumā publicētā aizpagājušā gada mēneša vidējās darba samaksas apmēra elektronisko sakaru jomā (darbības veids - telekomunikācija) un enerģētikas jomā (darbības veids - elektroenerģijas, gāzes apgāde, siltumapgāde un gaisa kondicionēšana), kas noapaļots pilnos euro un kam piemērots koeficients 4,95.”.” |  |  |
| **43.pants. Atvaļinājums bez darba samaksas saglabāšanas**  (1) Amatpersonai (darbiniekam), kurai tas ir nepieciešams un kuras amata (dienesta, darba) pienākumu izpildes apstākļi to pieļauj, var piešķirt atvaļinājumu bez darba samaksas un uzturdevas kompensācijas saglabāšanas. Atvaļinājumu bez darba samaksas saglabāšanas ieskaita kopējā darba stāžā vai izdienā. | 2. Papildināt 43. pantu ar 1.1daļu šādā redakcijā:  "(11) Amatpersonai (darbiniekam) piešķir atvaļinājumu bez darba samaksas saglabāšanas Darba likuma 153. pantā noteiktajā gadījumā." |  |  |  |  |
| **Pārejas noteikumi**  8.15 2014. un 2015.gadā atbilstoši institūcijā noteiktajai prēmēšanas kārtībai un kritērijiem papildus šā likuma 16.pantā noteiktajam var prēmēt:  5) valsts un pašvaldību institūciju amatpersonas (darbiniekus) atbilstoši institūcijā noteiktajai prēmēšanas kārtībai un kritērijiem, ja šo amatpersonu (darbinieku) darbības rezultātā ir nodrošināta valsts vai pašvaldību budžeta izdevumu samazināšana vai izdevumu ekonomija, kā arī uzlaboti attiecīgās institūcijas darbības izpildes rādītāji. Lēmumu par valsts institūciju amatpersonu (darbinieku) prēmēšanu pieņem Ministru kabinets par 2014.gada pirmo deviņu mēnešu faktisko izpildi, pamatojoties uz informāciju, ko sniedzis par nozari atbildīgais ministrs vai Ministru prezidents. Lēmumu par pašvaldības institūciju amatpersonu (darbinieku) prēmēšanu pieņem pašvaldības dome par 2014.gada pirmo deviņu mēnešu faktisko izpildi. Prēmiju izmaksai valsts institūcijas var izmantot ne vairāk kā piecus procentus no gadskārtējā valsts budžeta likumā atlīdzībai paredzētā līdzekļu apjoma, savukārt pašvaldības institūcijas — ne vairāk kā piecus procentus no pašvaldības budžetā atlīdzībai paredzētā līdzekļu apjoma. | 3. Aizstāt pārejas noteikumu 8.15punkta 5. apakšpunktā skaitli un vārdu "2014. gada" ar vārdiem un skaitļiem "attiecīgi 2014. vai 2015. gada". |  |  |  |  |
| 29. Papildus šā likuma 39.pantā noteiktajai apmaksātajai veselības aprūpei Aizsardzības ministrija sedz veselības aprūpes izdevumus tādā pašā kārtībā un apmērā kā karavīriem, kuri atvaļināti no militārā dienesta, sasniedzot militārajam dienestam noteikto maksimālo vecumu, tiem robežsargiem, kuri līdz 1998.gada 1.janvārim atvaļināti no dienesta Iekšlietu ministrijas Robežsardzē sakarā ar dienestam noteiktā maksimālā vecuma sasniegšanu un līdz pārejai no militārā dienesta robežapsardzības spēkiem uz Iekšlietu ministrijas Robežsardzi nodienējuši robežapsardzības spēkos ne mazāk kā četrus gadus.  ([*30.10.2014*](http://likumi.lv/ta/id/270333-grozijumi-valsts-un-pasvaldibu-instituciju-amatpersonu-un-darbinieku-atlidzibas-likuma)*. likuma redakcijā, kas stājas spēkā* [*29.11.2014.*](http://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums/redakcijas-datums/2014/11/29)) |  |  |  |  |  |
|  |  | **3** | **Deputāts K.Šadurskis**  Papildināt likumprojektu ar pantu šādā redakcijā:  “Papildināt Pārejas noteikumus ar 29.punktu šādā redakcijā:  “29. Grozījumi šā likuma 4.panta vienpadsmitajā daļā un 13.3 pantā stājas spēkā 2015.gada 1.janvārī.”.”[[1]](#endnote-1) |  |  |
|  |  | **4** | **Aizsardzības ministrs R.Vējonis**  Papildināt pārejas noteikumus ar 30.punktu šādā redakcijā:  „30. Karavīriem, kuri ir absolvējuši virsnieku sagatavošanas militārās izglītības iestādi ārvalstīs un 2014./2015.mācību gadā mācās kādā no Latvijas civilajām augstākās izglītības iestādēm, ar kuru Nacionālie bruņotie spēki noslēguši vienošanos par karavīru apmācību, mācību maksu par augstākās izglītības iegūšanu sedz 100% apmērā. Lēmumu par mācību maksas segšanu pieņem Nacionālo bruņoto spēku komandieris. Aizsardzības ministrs vai viņa pilnvarots komandieris (priekšnieks) ar karavīru noslēdz līgumu par mācību maksas segšanu, kurā paredz līdz līguma stāšanās spēkā laikam no karavīra personīgajiem līdzekļiem segtās mācību maksas atmaksas un nākamo semestru (mācību gadu) mācību maksas segšanas kārtību. Gadījumus, kad karavīrs atmaksā Nacionālajiem bruņotajiem spēkiem faktiski segto Latvijas civilās augstākās izglītības iestādes noteikto mācību maksu, kā arī mācību maksu atmaksāšanas kārtību, nosaka Ministru kabineta 2010.gada 12.oktobra noteikumi „Kārtība, kādā profesionālā dienesta karavīru nosūta uz izglītības iestādi dienesta pienākumu izpildei nepieciešamās izglītības iegūšanai un sedz mācību izdevumus, kā arī šo izdevumu atmaksāšanas kārtība”.**[[2]](#endnote-2)** |  |  |
| Valsts un pašvaldību institūciju amatpersonu un  darbinieku atlīdzības likuma  2.pielikums  **Amatu saimei (apakšsaimei) atbilstošā maksimālā mēnešalgu grupa**   |  |  |  | | --- | --- | --- | | **Nr. p.k.** | **Amatu saimes (apakšsaimes) numurs** | **Maksimālā mēnešalgu grupa** | | 10 | 7 | 14 | | 4.  2. pielikumā:  izteikt 10. punktu šādā redakcijā:   |  |  |  | | --- | --- | --- | | "10. | 7 | 15" | |  |  |  |  |
| |  |  |  | | --- | --- | --- | | 24 | 16 | 11 | | izteikt 24. punktu šādā redakcijā:   |  |  |  | | --- | --- | --- | | "24. | 16 | 12" | |  |  |  |  |
| |  |  |  | | --- | --- | --- | | 36 | 19.5 | 12 | | izteikt 36. punktu šādā redakcijā:   |  |  |  | | --- | --- | --- | | "36. | 19.5 | 13" | |  |  |  |  |
| |  |  |  | | --- | --- | --- | | 43 | 24 | 11 | | izteikt 43. punktu šādā redakcijā:   |  |  |  | | --- | --- | --- | | "43. | 24 | 12" | |  |  |  |  |
| |  |  |  | | --- | --- | --- | | 51 | 28.3 | 11 | | izteikt 51. punktu šādā redakcijā:   |  |  |  | | --- | --- | --- | | "51. | 28.3 | 12" | |  |  |  |  |
| |  |  |  | | --- | --- | --- | | 60 | 36 | 14 | | izteikt 60. punktu šādā redakcijā:   |  |  |  | | --- | --- | --- | | "60. | 36 | 15" | |  |  |  |  |
| |  |  |  | | --- | --- | --- | | 62 | 38 | 7 | | izteikt 62. punktu šādā redakcijā:   |  |  |  | | --- | --- | --- | | "62. | 38 | 8" | |  |  |  |  |
| |  |  |  | | --- | --- | --- | | 79 | 53.1 | 13 | | izteikt 79. punktu šādā redakcijā:   |  |  |  | | --- | --- | --- | | "79. | 53.1 | 14" | |  |  |  |  |
| Valsts un pašvaldību institūciju amatpersonu un  darbinieku atlīdzības likuma  3.pielikums  **Mēnešalgu grupas un to maksimālās mēnešalgas**   |  |  | | --- | --- | | **Mēnešalgu grupa** | **Mēnešalgas maksimālais apmērs (*euro*)** | | 16 | ne vairāk par 2441 | | 15 | ne vairāk par 2353 | | 14 | ne vairāk par 2264 | | 13 | ne vairāk par 1917 | | 12 | ne vairāk par 1647 | | 11 | ne vairāk par 1382 | | 10 | ne vairāk par 1174 | | 9 | ne vairāk par 994 | | 8 | ne vairāk par 874 | | 7 | ne vairāk par 788 | | 6 | ne vairāk par 700 | | 5 | ne vairāk par 620 | | 4 | ne vairāk par 548 | | 3 | ne vairāk par 481 | | 2 | ne vairāk par 420 | | 1 | ne vairāk par 363 | | 5. Izteikt 3. pielikumu šādā redakcijā:  "Valsts un pašvaldību institūciju  amatpersonu un darbinieku atlīdzības  likuma 3. pielikums  **Mēnešalgu grupas un to maksimālās mēnešalgas**   |  |  |  | | --- | --- | --- | | Nr.  p. k. | Mēnešalgu grupa | Mēnešalgas maksimālais apmērs (*euro*) | | 1. | 16 | ne vairāk kā 2441 | | 2. | 15 | ne vairāk kā 2353 | | 3. | 14 | ne vairāk kā 2264 | | 4. | 13 | ne vairāk kā 1917 | | 5. | 12 | ne vairāk kā 1647 | | 6. | 11 | ne vairāk kā 1382 | | 7. | 10 | ne vairāk kā 1174 | | 8. | 9 | ne vairāk kā 994 | | 9. | 8 | ne vairāk kā 874 | | 10. | 7 | ne vairāk kā 788 | | 11. | 6 | ne vairāk kā 700 | | 12. | 5 | ne vairāk kā 620 | | 13. | 4 | ne vairāk kā 558 | | 14. | 3 | ne vairāk kā 501 | | 15. | 2 | ne vairāk kā 450 | | 16. | 1 | ne vairāk kā 403" | |  |  |  |  |
|  | Likums stājas spēkā 2015. gada 1. janvārī. |  |  |  |  |

1. Iesniegtos priekšlikumus pamatoju ar šādiem apsvērumiem. **Saskaņā ar likumu „Par sabiedrisko pakalpojumu regulatoriem”** valsts ir izveidojusi regulēšanas iestādi (turpmāk – Regulators), kas izpildot likumā noteiktās funkcijas, nosaka regulējamo sabiedrisko pakalpojumu tarifus, savas kompetences ietvaros patstāvīgi pieņem lēmumus un izdod administratīvos aktus, kas ir saistoši konkrētiem sabiedrisko pakalpojumu sniedzējiem un lietotājiem, kā arī pilda citas funkcijas, kas noteiktas regulējamo nozaru speciālajos likumos.

   Likums „Par sabiedrisko pakalpojumu regulatoriem” nodrošina Regulatora finansiālo (budžeta) autonomiju un patstāvību sava likumā apstiprinātā budžeta izpildē, paredzot, ka Regulatora darbību finansē no ieņēmumiem, kas gūti, iekasējot valsts nodevu par sabiedrisko pakalpojumu regulēšanu, ko maksā regulējamo nozaru sabiedrisko pakalpojumu sniedzēji un iemaksātā valsts nodeva par sabiedrisko pakalpojumu regulēšanu regulējamās nozarēs izmantojama vienīgi Regulatora darbības nodrošināšanai, tajā pat laikā Valsts un pašvaldību institūciju amatpersonu un darbinieku atlīdzības likums nosaka ierobežojumus Regulatora amatpersonu (darbinieku) mēnešalgas apmērām, piesaistot to nevis regulējamas nozarēs nodarbināto mēneša vidējai darba samaksai, bet visā valstī strādājošo mēneša vidējās darba samaksas apmēram.

   Eiropas Parlamenta un Padomes Direktīvā 2009/72/EK par kopīgiem noteikumiem attiecībā uz elektroenerģijas iekšējo tirgu, ar ko atceļ Direktīvu 2003/54/EK (turpmāk - Direktīva 2009/72/EK) un - Eiropas Parlamenta un Padomes Direktīva 2009/73/EK par kopīgiem noteikumiem attiecībā uz dabasgāzes iekšējo tirgu un par Direktīvas 2003/55/EK atcelšanu (turpmāk - Direktīva 2009/73/EK) ir ietverts regulējums, kas nosaka paaugstinātas prasības dalībvalstīm nodrošināt minētājās direktīvās ietvertos principus attiecībā uz Regulatora finansiālo (budžeta) autonomiju, Regulatora patstāvību un neatkarību budžeta resursus izmantošanā un kvalificēta personāla piesaistīšanā.

   Eiropas Parlamenta un Padomes 2009.gada 25.novembra Direktīvu 2009/140/EK, ar ko izdara grozījumus Direktīvā 2002/21/EK par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem, Direktīvā 2002/19/EK par piekļuvi elektronisko komunikāciju tīkliem un ar tiem saistītām iekārtām un to savstarpēju savienojumu un Direktīvā 2002/20/EK par elektronisko komunikāciju tīklu un pakalpojumu atļaušanu nosaka prasību dalībvalstīm nodrošināt Regulatoram pienācīgus finanšu resursus un cilvēkresursus tām uzticēto uzdevumu izpildei.

   Lai varētu kvalitatīvi veikt ES tiesību aktos, likumā „Par sabiedrisko pakalpojumu regulatoriem” un citos regulējamo nozaru tiesību aktos noteiktās funkcijas, kā arī ņemot vērā sabiedrisko pakalpojumu regulēšanas sarežģītību un nozīmīgo ietekmi uz tautsaimniecību, Regulatoram tiesību aktos noteikto funkciju izpildei ir jāpiesaista atbilstošs kvalificēts personāls ar pieredzi attiecīgajās jomās.

   Kvalificēta personāla piesaiste ir būtisks priekšnosacījums tiesību aktos Regulatoram noteikto funkciju kvalitatīvai izpildei. Saglabājot Valsts un pašvaldību institūciju amatpersonu un darbinieku atlīdzības likumā noteikto Regulatora amatpersonu (darbinieku) mēnešalgas piesaisti Centrālās statistikas pārvaldes oficiālajā statistikas paziņojumā publicētajam valstī strādājošo aizpagājušā gada mēneša vidējās darba samaksas apmēram, neņemot vērā mēnešalgas apmēru regulējamās nozarēs, Regulatora līdzšinējā kadru mainības tendence (t.i. 2009.gada darba tiesiskās attiecības ar regulatoru pēc darbinieka uzteikuma pārtrauca 4 darbinieki, 2010.gadā – 6 darbinieki, bet 2011.gadā – 17 darbinieki, 2012.gadā– 7 darbinieki, 2013.gadā– 11 darbinieki) rada bažas par Regulatora iespējām esošās atalgojuma sistēmas ietvaros piesaistīt un noturēt kvalificētu personālu.

   SIA „Fontes Vadības konsultācijas” 2013.gada Latvijas Vispārējo atalgojuma pētījuma ietvaros pēc Regulatora pasūtījuma veiktais Regulatora amatu novērtējums apliecina, ka patreizējais Regulatora mēnešalgas diapazons atbilstošas kvalifikācijas speciālistam ar atbilstošu pieredzi attiecīgajā nozarē atšķiras par 20-40% salīdzinājumā ar atbilstošas kvalifikācijas speciālista mēnešalgas diapazonu privātajā sektorā.

   Regulatora amatpersonu (darbinieku) mēnešalgas maksimālo robežu piesaistot Centrālās statistikas pārvaldes oficiālajā statistikas paziņojumā publicētajiem datiem elektronisko sakaru un enerģētikas jomā (līdzīgi, ka Valsts un pašvaldību institūciju amatpersonu un darbinieku atlīdzības likums reglamentē Finanšu un kapitāla tirgus komisijas amatpersonu (darbinieku) atalgojuma piesaisti finanšu sektoram), būtiska nozīme ir arī piemērotajam koeficientam.

   Nosakot koeficienta apmēru ir jāņem vērā, ka Regulators regulējamās nozarēs veic lielāko valsts un privāto kapitālsabiedrību darbības regulēšanu, līdz ar to ir būtiski nodrošināt, ka Regulatora amatpersonu un darbinieku atalgojums būtu konkurētspējīgs ar atbilstošas kvalifikācijas darbinieku atalgojumu ne tikai valsts, bet arī privātajā sektorā, tādejādi mazinot kvalificēta Regulatora personāla pāreju uz regulējamiem komersantiem. Ņemot vērā nepieciešamību piesaistīt atbilstīgus un pienācīgus cilvēkresursus, pieredzējušu speciālistu un vecāko ekspertu, kā arī attiecīgo struktūrvienību vadītāju atalgojumam jābūt salīdzināmam ar enerģētikas un elektronisko sakaru jomas komersantu piedāvāto atalgojumu.

   Vienlaicīgi, nosakot Regulatora amatpersonu un darbinieku mēnešalgas maksimālo apmēru ir jāņem vērā Regulatora padomes locekļiem likumā „Par interešu konflikta novēršanu valsts amatpersonu darbībā” noteiktie komercdarbības ierobežojumi, kas Regulatora padomes locekļiem 2 gadus pēc pilnvaru termiņa beigām liedz kļūt par dalībnieku, akcionāru, biedru vai ieņemt amatus tādā komercsabiedrībā, attiecībā uz kuru Regulatora padomes loceklis, pildot savus pienākumus, ir pieņēmis lēmumu, veicis uzraudzības, kontroles vai sodīšanas funkcijas. Ņemot vērā Regulatora padomes locekļa kvalifikāciju, nozares, kurās saskaņā ar likumu Regulatora padome pieņem lēmumus, un regulējamo uzņēmumu skaitu, kuri saskaņā ar normatīvajiem aktiem tiek regulēti, minētie ierobežojumi būtiski ietekmē padomes locekļa turpmāko karjeras attīstību.

   Priekšlikumā ietvertie grozījumi Valsts un pašvaldību institūciju amatpersonu un darbinieku atlīdzības likumā (turpmāk – likumprojekts) paredz, ka Regulatora amatpersonu (darbinieku) mēnešalgu šīs institūcijas reglamentētajā kārtībā nosaka, ņemot vērā amata vērtību (atbildības līmeni un sarežģītību), konkrētās amatpersonas (darbinieka) individuālās kvalifikācijas un kompetenču novērtējumu, kā arī vidējo aritmētisko apmēru no Centrālās statistikas pārvaldes oficiālajā statistikas paziņojumā publicētā elektronisko sakaru un enerģētikas jomā strādājošo aizpagājušā gada mēneša vidējās darba samaksas apmēra, vienlaicīgi ņemot vērā valsts ekonomiskās attīstības ciklu un solidaritātes principu, t.i. atlīdzības maksimālos apmērus piesaistot ekonomiskās izaugsmes vai recesijas ciklam solidāri ar citām valsts institūcijām.

   Likumprojektā paredzētā elektronisko sakaru un enerģētikas jomā strādājošo vidējo mēneša darba samaksa tiks iegūta no Centrālās statistikas pārvaldes publicētās informācijas saimniecisko darbību statistiskās klasifikācijas NACE 2.redakcijas divu zīmju līmenī.

   Regulatora darbība tiek finansēta nevis no valsts budžeta dotācijām, bet gan no valsts nodevas, ko saskaņā ar likumu „Par sabiedrisko pakalpojumu regulatoriem” maksā visi regulējamo nozaru komersanti. Iemaksātā valsts nodeva par sabiedrisko pakalpojumu regulēšanu regulējamās nozarēs saskaņā ar likumu „Par sabiedrisko pakalpojumu regulatoriem” izmantojama vienīgi Regulatora darbības nodrošināšanai, līdz ar to likumprojekta izpilde tiks nodrošināta Regulatora budžeta ietvaros, neradot fiskālu ietekmi uz valsts budžetu. [↑](#endnote-ref-1)
2. **Aizsardzības ministrija** ir sagatavojusi likumprojektu „Grozījums Valsts un pašvaldību institūciju amatpersonu un darbinieku atlīdzības likumā”, kas paredz, ka karavīriem, kuri ir absolvējuši virsnieku sagatavošanas militārās izglītības iestādi ārvalstīs, neiegūstot Latvijā atzītu augstāko izglītību, bet pēc pašu iniciatīvas ir uzsākuši studijas kādā no Latvijas civilajām augstākās izglītības iestādēm un 2014./2015.mācību gadā vēl mācās, mācību maksu no Aizsardzības ministrijai piešķirtajiem valsts budžeta līdzekļiem par augstākās izglītības iegūšanu sedz 100% apmērā.

   Valsts un pašvaldību institūciju amatpersonu un darbinieku atlīdzības likuma 28.panta pirmā daļa nosaka, ka amatpersonai (darbiniekam) var kompensēt mācību maksu līdz 30 procentiem no gada mācību maksas, ja tā pēc institūcijas iniciatīvas vai savstarpējas vienošanās sekmīgi mācās valsts akreditētā augstākās izglītības iestādē vai ārvalsts mācību iestādē, kuras diplomi tiek atzīti Latvijā, lai iegūtu amata (dienesta) pienākumu izpildei nepieciešamās speciālās zināšanas.

   Nacionālajos bruņotajos spēkos šobrīd dien 14 virsnieki, kuri ir absolvējušo virsnieku sagatavošanas militārās izglītības iestādi ārvalstīs, bet attiecīgās militārās izglītības iestādes izsniegtais diploms netiek atzīts Latvijā, līdz ar ko tiek ierobežota virsnieka iespējamā dienesta karjera Nacionālajos bruņotajos spēkos. Uz virsnieku sagatavošanas militārās izglītības iestādēm tika nosūtīti tikai paši labākie karavīri un viņu militārajā sagatavošanā ieguldīti ievērojami finanšu līdzekļi, līdz ar to ir svarīgi šos virsniekus noturēt dienestā. Noslēdzot līgumus par mācību maksas segšanu ar konkrētajiem virsniekiem, tiks ņemtas vērā Ministru kabineta 2010.gada 12.oktobra noteikumu Nr.953 „Kārtība, kādā profesionālā dienesta karavīru nosūta uz izglītības iestādi dienesta pienākumu izpildei nepieciešamās izglītības iegūšanai un sedz mācību izdevumus, kā arī šo izdevumu atmaksāšanas kārtība” noteiktās prasības par mācību izdevumu atmaksāšanas noteikumiem un kārtību.

   Likumprojekta izpildei nepieciešami EUR 75815. Līdzekļi mācību maksas segšanai tiks segti no Aizsardzības ministrijai apakšprogrammā 22.10.00 „Starptautisko operāciju un Nacionālo bruņoto spēku personālsastāva centralizētais atalgojums” piešķirtajiem valsts budžeta līdzekļiem: 2015.gadā – EUR 59750, 2016.gadā –   
   EUR 12125 un 2017.gadā – EUR 3940.

   Likumprojekts ar 2014.gada 8.decembra vēstuli Nr.MV-N/2968 „Par grozījumiem Valsts un pašvaldību institūciju amatpersonu un darbinieku atlīdzības likumā” ir nosūtīts saskaņošanai Finanšu ministrijai. [↑](#endnote-ref-2)